Caucas

O Caucas u Caucaso ye una cordelera situata entre a Mar Negra y a Mar Caspia y que desepara o sud d'Europa oriental y Asia surocidental. Ye una crucillata biocheografica y humana, con gran biodiversidat y habitata por diferents pueblos que parlan diferents luengas. Dende o punto de vista cheopolitico ye una zona conflictiva. Politicament, a redolada se troba dividita entre os estaus de Cheorchia, Armenia, Azerbaichán y Rusia.

O suyo mont mes alto ye o Mont Elbrús, un estratovolcán de 5.462 metros d'altaria, pero atras tucas destacatas son o mont Dykh Tau (5.203 m), o mont Chkhara (5.068 m), o mont Kazbek (5.047 m), o mont Usba (4.695 m) y o mont Uipata (4.638 m).

 Etimolochía 
Bi ha diferents explicacions etimolochicas u mitolochicas sobre l'orichen d'o toponimo. O suyo nombre deriva, se diz, de Caucas, qui estió l'antipasau mitico d'os caucasians. As luengas turquicas y eslavas prenen o toponimo d'atras luengas preexistents. D'esta traza en ruso ye Кавказ, Kavkaz, en azerín Qafqaz y en turco anatolico Kafkas. Una muestra d'o toponimo en luengas de familias con presencia mes antiga en o caucas ye კავკასიონი, Kawkasioni  en cheorchiano, Kovkas u Kovkasum en armenio y قوقاز en persa. As luengas occidentals prenen o toponimo d'o griego Καύκασος, Caucasos y o latín Caucasus.

 Cheografía fisica 
A cordelera d'o Caucas naixe en o estreito de Kerch a l'ueste, encara que mientres una distancia de 30 km no plega a tener altarias destacatas, que se troban nomás en a parte central d'a cordelera, con cuantos amplos macizos montanyosos que gosan estar cubiertos de chelo y que son d'orichen volcanico:

 Mont Elbrus, de 5.642 m, en a Rusia europea, y que ye a tuca de mayor altaria d'Europa.
 Mont Dykh Tau, de 5.203 m, en a Rusia europea.
 Mony Chkhara, de 5.068 m, entre Cheorchia y Rusia.
 Mont Kazbek, de 5.047 m, en Cheorchia.
 Mont Usba, de 4.695 m. en Cheorchia.
 Mont Uipata, de 4.638 m.

Bi ha direrencias entre a parte occidental d'a cordelera, a on se troban selvas, a parte central, cubierta por cheleras, y a parte oriental, que gosa estar disertica. Sindembargo, no bi ha diferencias importants entre as versants norte y sud d'a cordelera.

No se i troban vals que permitan trescruzar con facilidat a cordelera, encara que en a suya parte central sí se pueden trobar bellas vías de comunicación, como a val de Terek.

 Cheografía politica 
Mientres a mayor parte d'o sieglo XX, en o Caucas no bi heba so que tres estaus, Turquía a o sud-ueste, Persia (y dimpués Irán) a o sud-este y l'Imperio Ruso (y dimpués a Unión Sovietica y Rusia succesivament). Sindembargo, en 1991, con a disolución d'a Unión Sovietica, se i produció una eclosión de nuevos estaus en o Caucas, con a independencia en o suyo sector central d'Armenia, Cheorchia y Azerbaichán. En o sector norte continó formalment o control ruso, encara que con constants conflictos, amás d'os conflictos que producitos entre os nuevos estaus independients, con constants guerras y accions de terrorismo.

 Cheografía humana 
 Mencions en fuents medievals aragonesas 
En aragonés medieval bi ha pocas mencions a esta cordelera. En a traducción herediana d'o Breviarium ab urbe condita escriben Caucaso por traducir dreitament dende o latín:

Manimenos en a traducción de "La Flor de las Ystorias d'Orient" obra escriba en francés escrito por Frai Haitón, que yera armenio escriben diferents variants sin vocal final (Coquas, Cochas etcetera), talment presas dende l'armenio orichinal Kovkas. 

En o "Libro d'as Marabillas d'o Mundo", tradueito dende l'anglo-normando pero que prene informacions de l'anterior libro en francés, escriben mont de Cochins:

 Veyer tamién 
 Luengas caucasicas.

 Vinclos externos 

Categoría:Caucas